《家兄至》
明代·刘荣嗣

兄弟半年别，相寻屡梦寐。
书言春当来，旦暮劳占计。
马足已到门，远盼犹天际。
宜欢不暇欢，交零涕与泗。
须发似曩时，齿缺声音异。
喟然感岁华，宁复堪远离。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。